UNIVERZITET CRNE GORE

Biotehnički fakultet

Broj:

Podgorica,

**ZAPISNIK**

**Sa XXIX sjednice V saziva Vijeća Biotehničkog fakulteta od 24.09.2020. godine**

Saglasno članu 11 Poslovnika o radu Vijeća Biotehničkog fakulteta, radi hitnosti odlučivanja o pojedinim pitanjima, na predlog predsjednika Vijeća, zakazana je elektronska sjednica radi izjašnjavanja o sljedećim pitanjima:

1. Verifikacija ocjena studenata na osnovnim akademskim i primijenjenim studijama, postdiplopmskim magistarskim studijama i doktorskim studijama ostvarenim u septembarskom ispitnom roku studisjke 2019/2020. godine
2. Verifikacija ocjena studentima koji su po programu mobilnosti Erasmus + K 107 ljetnji semestar studijske 2019/20. pohađali u Visokom gospodarskom učilištu Križevci
3. Odluka o izmjeni odluke o imenovanju komisije za postdiplomske studije
4. Dopuna liste izbornih predmeta na doktorskim studijama

Na osnovu pribavljene saglasnosti većine članova Vijeća za tačke 1, 2 i 3 je od ukupno 36 članova Vijeća, glasalo je 27, 27 ZA ), uz naglasak da su, u toku trajanja elektronske sjednice, na materijale po tačkama dnevnog reda, sugestije dale prof. dr Gordana Šebek i prof. dr Aleksandra Despotović, a sugestije su usvojene. Takođe, data su dodatna pojašnjenje na upit prof. dr Mirjane Bojanić Rašović i doc. dr Igoru Pajoviću, pa su donijete sljedeće odluke:

**Tačka 1.**

Na osnovu člana 64 stav 2 tačka 6 Statuta Univerziteta Crne Gore, Vijeće Biotehničkog fakulteta je na elektronskoj sjednici od 24. septembra 2020. godine donijelo

ODLUKU

I

Verifikuju se ocjene studenata ostvarene u septembarskom ispitnom roku studijske 2019/2020. godine na osnovnim akademskim studijama (Biljna proizvodnja i Animalna proizvodnja / Stočarstvo - stari program) i primijenjenim studijama (Kontinentalno voćarstvo i ljekovito bilje i Mediteransko voćarstvo), akademskim postdiplomskim specijalističkim studijama (Voćarstvo, vinogradrstvo i vinarstvo, Ratarstvo i povrtarstvo, Zaštita bilja i Stočarstvo) i Primijenjenim (Kontinentalno voćarstvo i Rasadničarstvo), akademskim magistarskim studijama (Voćarstvo, vinogradrstvo i vinarstvo, Ratarstvo i povrtarstvo, Zaštita bilja i Stočarstvo).

II

Sastavni dio ove Odluke čini pregled ostvarenih ocjena studenata u septembarskom ispitnom roku studijske 2019/2020. godine na studijskom programima iz tačke I ove odluke.

**Tačka 2.**

Na osnovu člana 64 stav 2 tačka 6 Statuta Univerziteta Crne Gore, Vijeće Biotehničkog fakulteta je na elektronskoj sjednici od 24. septembra 2020. godine donijelo

ODLUKU

Verifikuju se ocjene studenata Živka Krstovića i Đura Lalatovića ostvarene u ljetnjem semestru studijske 2019/20.godine u Visokom gospodarskom učilištu u Križevcima, Hrvatska, po programu mobilnosti Erasmus + KA 107.

**Tačka 3.**

Na osnovu člana 64 Statuta Univerziteta Crne Gore u vezi sa članom 19 Pravila studiranja na postdiplomskim studijama Univerziteta Crne Gore, u postupku izmjene odluke o imenovanju komisije za postdiplomske studije br. 07-4/35 od 11.10.2019. godine, na predlog dekana, Vijeće Biotehničkog fakulteta je na elektronskoj sjednici od 24. septembra 2020. godine donijelo

ODLUKU

**I**

Za člana Komisije za postdiplomske studije imenuje se prof.dr Slavko Mirecki.

**II**

Prof. dr Milanu Markoviću prestaje članstvo u Komisiji za postdiplomske studije.

**III**

Ova odluka stupa na snagu danom donošenja.

**Tačka 4.**

Na osnovu pribavljene saglasnosti većine članova Vijeća (od ukupno 36 članova Vijeća, glasalo je 27, 26 ZA, 1 uzdržan ), donijeta je sljedeća odluka:

Na osnovu člana 64 Statuta Univerziteta Crne Gore (Bilten UCG br. 337/15 i 447/18), u postupku dopune nastavnog plana na doktorskim studijama, Vijeće Biotehničkog fakulteta, na elektronskoj sjednici od 24. septembra 2020. godine donijelo

ODLUKU

1. Usvaja se ECTS katalog izbornog predmeta Savremeno maslinarstvo na doktorskim studijama.
2. Sastavni dio ove odluke čini ECTS katalog.

Zapisnik sačinila PREDSJEDNIK VIJEĆA

Mina Laličić Janjević ,s.r. Prof. dr Božidarka Marković, s.r.